Генерал-майор Көпбаев пара алғаны үшін сотталды
"Генерал-майор Көпбаев пара алғаны үшін сотталды" | "https://abai.kz/post/125708"
TITLE: Генерал-майор Көпбаев пара алғаны үшін сотталды
URL: https://abai.kz/post/125708
META: "Генерал-майор Көпбаев пара алғаны үшін сотталды" | "https://abai.kz/post/125708"
DATE: 21.12.2020
AUTHOR(s): Abai.kz
TOTAL WORDS: 117
TEXT: ҚР Қорғаныс министрлігі Кадр және әскери білім департаментінің бұрынғы бастығы генерал-майор Қайрат Көпбаев пара алғаны үшін сотталды. Бұл туралы ANTIKOR News мәлімдеді. Сыбайлас жемқорлыққа қарсы қызмет пара алу фактісі бойынша ҚР Қорғаныс Министрлігі Кадр департаментінің (бұдан әрі – ҚР ҚМ) бұрынғы бастығы генерал-майор Қайрат Көпбаевқа қатысты қылмыстық істі аяқтады. «2019 жылдың мамыр айында Көпбаевтың Ақтөбе қ. «Т.Бигелдинов атындағы Әуе қорғанысы күштерінің Әскери институты» РММ-не офицерлік лауазымға тағайындағаны үшін 200 мың теңге сомасында пара алғаны анықталды. Ақмола гарнизоны Әскери сотының үкімімен Көпбаев мемлекеттік қызметте лауазым атқару құқығынан өмір бойына айыра отырып, 5 жылға бас бостандығынан айырылды »,- делінген хабарламада. Сонымен бірге, сот Қазақстан Республикасы Президентінің атына Көпбаевты генерал-майор әскери атағынан және «Құрмет» орденінен айыру туралы ұсыныс енгізеді. Abai.kz
